als_Latn bos_Latn tur_Latn
Infeksionet e veshit
Specialistet tregojne se infeksionet e veshit jane te pranishme jo vetem tek te vegjlit, por edhe tek te rriturit. Sipas mjekeve, kjo vjen si pasoje e pakujdesive, ne rastet kur diçka edhe sado e vogel qofte le pasoja ne shendetin tuaj. Shkak per shfaqjen e infeksionit te veshit eshte edhe larja ne ujin e papaster ne det apo edhe ne pishina. Edhe pse ne fillim mund te vihen re nderlikime te lehta, mos trajtimi i tyre mund te behet shkak i infeksioneve te tjera qe mund te kalojne nga veshi ne organe te tjera. Prandaj, efektet e ketij infeksioni ne shendet mund te jene teper te renda. Nje nga keto infeksione eshte krijimi i mykut ne vesh, si nje pezmatim i ketij organi. Pjesa me e madhe e ketyre nderlikimeve, shfaqen si pasoje e mbledhjes se mikrobeve te ndryshme ne zona te caktuara te kanalit te veshit ne pjesen e jashtme. Te gjitha keto shkaktohen nga lageshtia e tepert, e pasur me mikrobe qe hyjne ne vesh. Shqetesuese gjendja mbetet sidomos per ata persona te cilet frekuentojne pishinat, ku keto te fundit jane dhe me te rrezikshme ne kete drejtim.
Myku
Shfaqja e mykut ne vesh mund te kapet shume lehte qe ne fazat e saj fillestare, sepse shfaqet qe ne fillim me simptoma te dukshme. Ne keto kushte jane shume te pakta rastet kur mund te jete krijuar myku ne kanalin e veshit dhe te mos kuptohet shpejt nga pacienti. Kjo, pasi mbledhja e infeksionit ne zona te caktuara, duke bllokuar kanalin e veshit ben qe te shfaqen menjehere dhimbje te forta te veshit. Dhimbje te cilat vijne duke u shtuar gradualisht dhe nese lihen pa trajtuar, atehere mund te kalojne dhe ne infeksione te formes se rende, te cilat duan nje kujdes shume te veçante trajtimi. Pacienti ndjen nje zhurme si gumezhitje e cila shtohet gjithnje e me teper. Po ashtu fillon edhe kruarja e veshit, si dhe shtimi i sekrecioneve te lengeta qe mbajne ere te keqe dhe te rende.
Trajtimi
Trajtimi i semundjes behet ne forma te ndryshme ne varesi te ecurise se saj dhe ne baze te veçorive individuale te çdo pacienti. Mjeku specialist, pas kontrollit te imtesishem qe ben ndaj simptomave te shfaqura, percakton dhe diagnozen trajtuese te kesaj semundjeje. Keshtu, trajtimi fillimisht mund te konsistoje ne pastrimin apo berjen lavazh te kanalit te veshit dhe kjo ndihmon ne heqjen dhe shperndarjen e grumbullit te infeksionit te mbledhur ne zona te caktuara. Si dhe nepermjet nje fitili, deri ne mesin e veshit, arrihet qe te shperndahet i gjithe pezmatimi i mbledhur. Njekohesisht behet dhe trajtimi mjekesor ne te cilin hidhen antibiotiket ne vesh per te trajtuar dhe kuruar zonen ne te cilen me pare ishte mbledhur pezmatimi dhe qe kishin çuar ne enjtjen e veshit. Dhenia e ilaçeve eshte e ndryshme per paciente te ndryshem ne varesi te semundjes. Nderkohe qe kur ato nuk japin efekt ne permiresimin e gjendjes, atehere kerkohet nderhyrja kirurgjikale. Eshte e rendesishme qe te shmanget marrja e ilaçeve qetesuese vete ne farmaci, pa rekomandim, sepse ato nuk ndikojne ne permiresimin e situates, vetem sa mund ta rendojne dhe me shume.
Moshat
Qe te gjitha moshat preken nga otitet mykotike, myku i veshit. Mjafton qe te ekspozohet veshi ndaj faktoreve shkaktues dhe askush nuk mund te shpetoje nga krijimi i mykut ne kete pjese te veshit. Por, ajo qe eshte me problematike ne kete rast mbetet gjendja te femijet te cilet jane dhe me delikate. Keta te fundit, per shkak te imunitetit te dobet trupor, e kane shume te veshtire qe te perballojne simptomat dhe efektet negative qe mund te lere kjo semundje. Pothuajse te njejten gje mund te them dhe per personat e moshes te trete te cilet mund te vuajne njelloj nga keto simptoma, ndaj eshte shume e rendesishme qe te behet kujdes nga faktoret shkaktues. Eliminimi i faktoreve shkaktues eshte dhe nje nder kurat me te mira qe duhet per trajtimin e mykut te krijuar ne vesh. Dhimbjet e veshit ne pjesen me te madhe te rasteve vijne si pasoje e pezmatimit te kanalit te jashtem te veshit, qe ne pjesen me te madhe te rasteve shkaktohen nga lageshtia. Krijimi i lageshtise se tepert ne vesh mund te behet shkak per demtimin e pjeseve te ketij organi dhe kryesisht ato te shtresave te mesme. Nderkohe qe kjo lageshti e mbledhur ne zonen qe njihet ndryshe si kanali i mesem i veshit, mund te kaloje ne nje infeksion te nje forme me te rende dhe per pasoje te arrije deri ne ate pike sa te demtoje aftesine e degjimit. Ndersa berja e vizitave te mjeku perkates sa me shpejt qe te jete e mundur, mund te ndihmoje ne eliminimin dhe ne trajtimin e infeksioneve pa kaluar ne nje gjendje me te renduar. Krijimi i ketyre infeksioneve vjen si pasoje e kombinimi te disa faktoreve, qofte atmosferike.
Nderlikimet qe shfaqen ne organizem nga myku i veshit
Myku ne vesh eshte nje rrezik per shfaqjen e infeksioneve, pasi ndikon dhe ne organet e tjera te trupit. Keshtu infeksioni mykotik mund te kaloje dhe ne pjeset e brendshme te veshit, duke e thelluar dhe me shume shfaqjen e infeksionit dhe si e tille do te shfaqen komplikacione te tjera qe lidhen me receptoret e nervore si dhe me bllokim te kanalit te hundeve apo dhimbje koke. Nderkohe qe ato shoqerohen dhe me rritjen e temperatures dhe enjtjen e veshit dhe krijimin e nje pezmatimi te rende. Kalimi i infeksionit mund te behet dhe ne pjese te tjera te organizmit, pasi nje temperature e larte shfaq probleme te shumta. Eliminimi i faktoreve shkaktues mund te ndikoje dhe ne shmangien e pasojave te renda qe le infeksioni i mbledhur ne kanalin e veshit. Ashtu si per çdo semundje tjeter, nese nuk merret ne kohe trajtimi, komplikacionet qe shfaqen me pas jane te shumta. Ne rastin konkret mund te kalohet ne probleme me te renda si per organizmin, ashtu dhe veçanerisht per vete organin e degjimit. Anashkalimi i saj ben qe semundja te transmetohet edhe me thelle ne brendesi te veshit duke demtuar dhe shtresat e brendshme te veshit. Njekohesisht, pacienti ne kete rast mund te ndieje lodhje te shumta dhe e ka shume te veshtire qe te ambientohet me zhurmat e ambientit. Nderkohe qe eshte e rendesishme qe te trajtohet sa me shpejt qe te jete e mundur qe te mos kaloje qelbezimi apo krijimi i pezmatimit me te rende dhe ne pjesen e brendshme te veshit te cilat jane te lidhura me hunden dhe mund te kalojne deri ne organet e tjera te trupit, deri ne demtimin e receptoreve nervore.
Simptomat e mykut ne vesh
Enjtje e veshit
Pezmatim i kanalit
Dhimbje e forte
Veshtiresi ne te degjuar
Dhimbje koke
Temperature e larte
Sekrecione
als_Latn als_Latn quy_Latn als_Latn als_Latn als_Latn tsn_Latn als_Latn als_Latn als_Latn als_Latn als_Latn ltg_Latn ita_Latn twi_Latn als_Latn ita_Latn als_Latn